Document ID: /roh_data/filtered/fineweb-2-filterrobots_roh.jsonl.gz/38979

Il zercladur 2023 ha lieu la Festa dal tir chantunal en l'Engiadina ed en las valladas vischinantas. Il comité d'organisaziun cun Martin Aebli a la testa quinta cun fin a 10'000 tiraduras e tiradurs. La 26avla ediziun da la Festa da tir chantunal haja lieu durant trais fin d'emnas prolungadas dal zercladur 2023, scrivan ils organisaturs dal Grischun dal Sid.
Nus avain plaschair da pudair organisar communablamain en il Grischun dal Sid quest attractiv eveniment sportiv.
Igl è previs ch'il manaschi da tir vegn ad avair lieu en la Bregaglia, Valposchiavo, Engiadin'Ota ed Engiadina Bassa, Samignun ed en la Val Müstair. En las chasas da tir vegn sajettà cun buis sin 300 m e 50 meters, sco era pistolas sin 50 meters e 25 meters.
Ord l'archiv
RTR novitads 15.00